༈སྤྱིར་བོད་བརྒྱུད་ནང་བསྟན་གྱི་གྲུབ་མཐའ་སོ་སོར་སོ་སོའི་ཐུན་མིན་གྱི་བླ་མ་བརྒྱུད་པའི་བཞེད་སྲོལ་ལས་དར་བའི་སྔོན་འགྲོའི་ཁྲིད་ཡིག་སྣ་ཚོགས་སུ་མཆིས་པ་ལས།རང་རེ་སྒྲུབ་བརྒྱུད་ཀརྨ་ཀཾ་ཚང་གི་སྔོན་འགྲོའི་ཁྲིད་ཡིག་ཕྱག་ཆེན་ངེས་དོན་སྒྲོན་མེ་འདི་ཉིད་འཇམ་མགོན་ཀོང་སྤྲུལ་དང་པོ་བློ་གྲོས་མཐའ་ཡས་ཀྱིས་མཛད་ཅིང་།འདི་ནི་རྒྱལ་མཆོག་དགུ་པ་དབང་ཕྱུག་རྡོ་རྗེས་མཛད་པའི་ཕྱག་ཆེན་ངེས་དོན་རྒྱ་མཚོ་ལ་གཞི་བཅོལ་ཞིང་དེ་ཉིད་ཀྱི་ནང་དོན་རྣམས་ཁུ་བསྡུ་མཛད་པ་ཞིག་ཡིན།འདིའི་ནང་གཙོ་བོར་ཐུན་མོང་དང་ཐུན་མོང་མ་ཡིན་པའི་སྔོན་འགྲོའི་རྣམ་གཞག་བསྟན་ཏེ།དེ་ཡང་ཐོག་མར་དལ་འབྱོར་རྙེད་དཀའ་བའི་སྐོར།དེ་བཞིན་འཆི་བ་མི་རྟག་པ།ལས་རྒྱུ་འབྲས།འཁོར་བའི་ཉེས་དམིགས་སོགས་ཐུན་མོང་ཕྱིའི་སྔོན་འགྲོའི་སྐོར་དང་།དེ་མཇུག་སྐྱབས་ཕྱག་གཉིས་ལྷན་དུ་བསྟན།དེ་བཞིན་མཎྜལ་གྱི་སྐོར།རྡོ་རྗེ་སེམས་དཔའི་ཡིག་བརྒྱ།བླ་མའི་རྣལ་འབྱོར་གྱི་སྐོར་སོགས་ཐུན་མིན་ནང་གི་སྔོན་འགྲོའི་རྣམ་གཞག་སྐོར་རྒྱས་པར་བསྟན་ཡོད།